Kuroshitsuji – Piru hovimestariksi

Kuroshitsuji – Piru hovimestariksi (jap. 黒執事, Kuroshitsuji) on Yana Toboson piirtämä ja kirjoittama mangasarja, jota on julkaistu vuoden 2006 syyskuusta lähtien Square Enixin poikien sarjoihin keskittyneessä Monthly GFantasy-lehdessä. Sarjan päähahmot ovat 13-vuotias aatelispoika Ciel Phantomhive ja tämän demoninen hovimestari ja henkivartija Sebastian Michaelis. Shinohara Toshiyan ohjaama ja A-1 Picturesin tuottama 24-jaksoinen animesarja alkoi Japanissa vuoden 2008 talvikaudella. Animen toinen tuotantokausi (12 jaksoa) esitettiin Japanissa vuoden 2010 kesäkaudella.

Suomessa aloitettiin mangan julkaisu vuoden 2012 heinäkuun puolivälissä.

 Juoni 
Tapahtumat sijoittuvat kuvitteellisen viktoriaanisen ajan Lontoon liepeillä sijaitsevaan kartanoon. Hovimestari Sebastian Michaelis palvelee 13-vuotiaan Ciel Phantomhiven taloutta. Ciel johtaa Phantomhiven aatellissukua ja suvun lelu- ja karamelli-imperiumia, sekä työskentelee kuningattarelle salaisissa tehtävissä. Ciel suoriutuu tehtävistään vaivatta Sebastianin demonivoimien ansiosta.

Lista sarjan merkittävimmistä hahmoista

Phantomhive-talousCiel Phantomhive Ääninäyttelijät:  Maaya Sakamoto ,  Brina Palencia
Phantomhiven arvostetun aatelissuvun viimeinen jäsen ja päämies, sekä Funtom Companyn 13-vuotias johtaja, joka tunnetaan alamaailmassa myös "kuningattaren vahtikoirana". Hän selvittää Sebastianin avustuksella alamaailmassa tapahtuvia rikoksia ilman poliisin apua. Ciel jäi orvoksi menettäessään vanhempansa tulipalossa. Epätoivon ja kostonhimon vimmassa hän kutsui demonia, jonka kanssa teki kuolemaansa saakka jatkuvan sopimuksen. Muiden tehtäviensä lisäksi Cieliä pitävät kiireessä seurapiiritaitojen opinnot Sebastianin johdolla ja vanhempiensa valitseman kihlattunsa lady Elizabethin tempauksiin osallistuminen.Sebastian Michaelis Ääninäyttelijät:  Daisuke Ono ,  Michael Taturn
Demoni, joka on tehnyt Cielin kanssa sopimuksen, jonka mukaan Sebastian toimii Cielin henkivartijana ja hovimestarina ja toteuttaa kaikki tämän käskyt. Vastineeksi Sebastian saa Cielin sielun itselleen toteuttaessaan kostonsa . Sebastian rakastaa yli kaiken kissoja ja omien sanojensa mukaan inhoaa koiria.Mey-rin Mey-rin on Phantomhiven suvun tarkka-ampuja ja sisäkkö, esittää kömpelöä ja huononäköistä.FinnianFinnian (myös. Finny) on puutarhuri jolla on mahtavat voimat mutta pilaa puutarhan ja katkoo puut kun tönäisee niitä. BaldroyBaldroy (myös. Bard tai Baldo) on kokki, joka ei osaa kokata ja räjäyttää aina keittiön.
Midford-talousLady ElizabethMidfordin markiisin Alexis Leon Midfordin tytär Elizabeth on Cielin ennaltamäärätty kihlattu ja taiturimainen miekkailija. Vuotta Cieliä vanhempi Elizabeth rakastaa Cieliä ja söpöjä asioita yli kaiken. Hän joutuu Drocellin uhriksi ja melkein muutetaan nukeksi, mutta Ciel ja Sebastian sekä Grell pelastavat hänet. Elizabeth ihailee suuresti Sebastianin suurta yleissivistystä ja ruoanlaittokykyjä. Ulkonäöltään Elizabeth nähdään usein söpöissä, röyhelöisissä mekoissa ja matalakantaisissa kengissä, sillä hän ei halua näyttää vielä enemmän Cieliä pidemmältä.
KuolemanjumalatUndertakerUndertaker (suom. hautausurakoitsija) on Cielin kotikaupungissa toimiva hautausurakoitsija. Hänellä on vähän pelottava tapa ilmestyä Cielin ja Sebastianin luokse kun häntä vähiten odottaa. Undertaker rakastaa hauskoja asioita (jota ei hänestä päältä päin uskoisi) ja useimmiten Sebastian aiheuttaa tälle pahimmat naurukohtaukset. Cielin jouduttua salamatkustajaksi laivaan, Undertaker ilmestyi tämän taakse ja tarjosi tälle koirankeksejä, koska Ciel oli pahasti nälkiintynyt. Samalla hän toi Cielille viestin Sebastianilta. Huomattuaan, että Cielin kotikaupunki paloi, Undertaker ei osoittanut mitään hätäännystä, vaan vislasi vaikuttuneena ja nauroi (tämä kertoo Undertakerin melko kieroutuneesta huumorintajusta). Myöhemmin selviää, että Undertaker on hyvin kuuluisa kuolemanjumala ja hän käyttää aseenaan suurta viikatetta. Useimmiten Ciel turvautuu hänen apuunsa ratkoessaan murhia, sillä kaikki ruumiit tuodaan Undertakerin luokse ja hän on mestari analysoimaan, miten uhri on tapettu. Undertaker myös auttaa Sebastinia, Williä ja Grelliä taistelussa Angelaa vastaan.Grell SutcliffGrell oli Madam Redin kömpelö ja kiltti hovimestari, kunnes paljasti todellisen luontonsa ja ulkomuotonsa tapettuaan emäntänsä. Todellisuudessa Grell on umpihullu kuolemanjumala, joka käyttää aseenaan useimmiten moottorisahaa, mutta joskus myös jotain aivan turhia, heikkotekoisia esineitä. Grell ei tunne myötätuntoa ketään kohtaan ja on pakkomielteisesti rakastunut Sebastianiin. Hän nimittääkin usein Sebastiania Seba-kullaksi. Useimmiten Sebastian käyttää Grellin tunteita hyväkseen ja saa tämän auttamaan häntä ja Cieliä. Grell kerää sieluja ja hänellä on paksu kirja mukanaan, joka kertoo kaapattavien sielujen tarinan. Tunarimaisesta käytöksestään huolimatta Grellistä on paljon apua ja hän on yleensä koomisen hahmon roolissa. William T. SpearsWill on sivistynyt ja viileäkäytöksinen kuolemanjumala, joka useimmiten puuttuu Grellin epäkuolemanjumalamaisiin toimiin.

Aiheesta muualla
Square Enixin virallinen kotisivu
 Animen virallinen kotisivu

Luokka:2000-luvun anime ja manga
Luokka:Animesarjat
Luokka:Mangasarjat
Luokka:Shōnen
Luokka:Toiminta-anime ja -manga
Luokka:Draama-anime ja -manga
Luokka:Seulonnan keskeiset artikkelit